Kansallisen Kokoomuksen historia
Juha Rihtniemi valittiin vuonna 1965, vasta 37-vuotiaana, kokoomuksen puheenjohtajaksi. Aiemmin hän oli toiminut puoluesihteerinä vuosina 1959–1960. Rihtniemi oli nuorempi kuin samanaikainen Kokoomuksen Nuorten Liiton puheenjohtaja, kansanedustaja Mauri Seppä. Puheenjohtajana hän toimi yllättävään kuolemaansa, vuoteen 1971 asti. Puoluesihteerinä vuodesta 1965 toiminut Harri Holkeri valittiin Rihtniemen seuraajaksi kokoomuksen puheenjohtajana vuonna 1971 poikkeuksellisen nuorena.
Juho Romakkaniemi
Romakkaniemi liittyi kokoomukseen 16-vuotiaana. Hän tutustui Jyrki Kataiseen Kokoomuksen Nuorten Liiton toiminnassa. Romakkaniemi oli kokoomusnuorten puheenjohtaja vuosina 2002–2003. Vuoden 2000 kunnallisvaaleissa hän oli ehdolla kotipaikkakunnallaan Kuopiossa, muttei tullut valituksi. Vuoden 2003 eduskuntavaaleissa Romakkaniemi oli ehdolla opiskelupaikkakunnaltaan Pirkanmaan vaalipiiristä. Vuoden 2008 kunnallisvaaleissa hänet valittiin Helsingin kaupunginvaltuustoon, jossa hän istui yhden kauden.